proxectonos/corpus_dominio_legal_administrativo_tmp huggingface dataset:
19/01/2022 | Administración LocalMunicipal
Teo
Nomeamento de persoal funcionario de carreira

A Resolución da Alcaldía n.º 33/2022, de 14 de xaneiro, do Concello de Teo resolveu o seguinte: Primeiro.- Nomear como funcionario de carreira, pola quenda de promoción interna, a Diego Rodríguez Porto, con DNI nº *****749S, para prover unha (1) praza de técnico de xestión económica e tesouraría. Segundo.- Notificar a presente resolución ao aspirante nomeado, comunicándolle que deberá tomar posesión e incorporarse no prazo dun mes a partir da publicación do nomeamento, de conformidade co artigo 60. e) da Lei 2/2015, do 29 de abril, do emprego público de Galicia. Terceiro.- Dar traslado desta Resolución á Intervención Municipal e ao Departamento de Recursos Humanos. Cuarto.- Publicar esta Resolución no Boletín Oficial da Provincia, na páxina web municipal: https://www.teo. gal, no Portal de Transparencia e no Taboleiro de Anuncios do Concello. Quinto.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. Sexto.- Dar conta ao Pleno na vindeira sesión ordinaria que se celebre. Teo, 14 de xaneiro de 2022 O alcalde Rafael C. Sisto Edreira
19/01/2022 | Administración LocalMunicipal
Lousame
Padrón do prezo público Servizo Lousame Concilia decembro de 2021

A Alcaldía do Concello de Lousame, ditou Resolución núm.4/2022 do 12.01.2022 aprobando o padrón definitivo do prezo público pola prestación do Servizo Lousame Concilia correspondente ao mes de decembro de 2021, por un importe total de 36,00€. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 13 de xaneiro de 2022. A Alcaldesa, Mª Teresa Villaverde Pais
19/01/2022 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Aprobación inicial do Regulamento de xestión de aprazamentos e fraccionamentos

Na sesión plenaria celebrada o día 21 de decembro de 2021, a Corporación provincial acordou aprobar inicialmente o Regulamento de xestión de aprazamentos e fraccionamentos. Co fin de darlle cumprimento ao disposto nos artigos 17 do Texto refundido da lei reguladora de facendas locais, aprobado polo Real decreto lexislativo 2/2004, do 5 de marzo; 49. b) e 70.2 da Lei 7/85 de 2 de abril, de Bases do Réxime Local, o expediente queda exposto ao público por un período de trinta (30) días hábiles, co fin de que durante este se poidan formular as reclamacións que se consideren oportunas. Se transcorrido o prazo de exposición ao público non se presentou ningunha reclamación ou suxestión, o dito regulamento entenderase definitivamente aprobado. A Coruña, 13 de xaneiro de 2022. O Presidente, A Secretaria xeral, Valentín González Formoso Amparo Taboada Gil
19/01/2022 | Administración LocalMunicipal
Cerdido
Relación de recibos correspondentes ó mes de decembro do 2021 do prezo público pola prestación do servizo de axuda

Por Resolución da alcaldía 6/2022 do 13.01.2022, aprobouse o padrón de contribuíntes e liquidación do servizo de axuda no fogar correspondente ao mes de decembro de 2021, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Cerdido, 13 de xaneiro de 2022 O Alcalde Benigno Galego Castro
19/01/2022 | Administración LocalMunicipal
Cariño
Anuncio cobramento piscina decembro 2021

No Decreto da Alcaldía 11/2022, de data 13 de xaneiro de 2022, aprobáronse os padróns fiscais de contribuíntes que deseguido se relacionan: - Taxa por prestación do servizo público da piscina Municipal de Cariño, correspondente ao mes de decembro de 2021. Prazo de ingreso: O prazo de ingreso en período voluntario será dende o día 14 de xaneiro de 2022 ata o 13 de febreiro de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 13 de xaneiro de 2022. O Alcalde José Miguel Alonso Pumar
26/01/2022 | Administración LocalMunicipal
Boiro
Anuncio aprobación padróns fiscais SAF novembro e decembro de 2021

A Xunta de Goberno Local en sesións celebradas o 22/12/2021 e o 19/01/2022 aprobou respectivamente os Padróns Fiscais correspondente aos meses de NOVEMBRO e DECEMBRO de 2021, do prezo público da prestación do servizo de axuda a domicilio. Ditos Padróns quedan expostos ao público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Unha vez transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados do padrón do SAF NOVEMBRO foi o 29 de decembro do 2021. A data de cargo dos recibos domiciliados do padrón do SAF DECEMBRO será o 31 de xaneiro do 2022. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 20 de xaneiro de 2022 O Alcalde-Presidente José Ramón Romero García
26/01/2022 | Administración LocalMunicipal
Aranga
Secretaría - Intervención
Liquidacións SAF decembro 2021

Por Resolución da alcaldía do 20.01.2022, aprobouse o padrón de contribuíntes e liquidación do servizo de axuda no fogar correspondente ao mes de decembro de 2021, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 20 de xaneiro de 2022 O alcalde Alberto Platas Álvarez
26/01/2022 | Administración LocalMunicipal
Culleredo
Secretaría Xeral
Bases e convocatoria pública para a elección de xuíz de paz titular do Concello de Culleredo

Estando próxima a vacante a praza de xuíz de paz titular do Xulgado de Paz deste Municipio e tendo en conta o acordado pola Sala de Goberno do Tribunal Superior de Xustiza de Galicia de oficiar a este Concello para que se inicie novo procedemento ao efecto, efectúase convocatoria pública co fin de que as persoas interesadas poidan presentar a súa solicitude, durante un prazo de 15 días hábiles, contados a partir do seguinte ao da publicación deste Convocatoria. A convocatoria publicarase igualmente, mediante Bando da alcaldía e edito no taboleiro de anuncios do Concello e no Xulgado de Paz de Culleredo. Para poder concorrer precísanse os seguintes requisitos: a) Ser español. b) Ser maior de idade. c) Non estar incurso nalgunha das causas de incapacidade, incompatibilidade ou prohibicións recollidas na lei orgánica do Poder Xudicial, concretamente nos seus artigos 303 e 389 e ss. Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercicio dos seus dereitos civís. Os interesados deberán achegar coa solicitude a seguinte documentación: a) Certificación de nacemento ou fotocopia compulsada do documento nacional de identidade. b) Declaración responsable na que se faga constar o seguinte: · Que é español, maior de idade e non se atopa impedido física ou psiquicamente para a función xudicial. · Que non foi condenado por delito doloso ou, no seu caso, que se conqueriu a rehabilitación. · Que non se atopa procesado ou inculpado por delito doloso. · Que se atopa en pleno exercicio dos seus dereitos civís. c) Xustificación dos méritos que alegue o solicitante. d) Profesión que ocupa na actualidade. Transcorrido o prazo para a presentación de solicitudes, o Pleno do Concello, co voto favorable da maioría absoluta dos membros da Corporación, procederá á elección de xuíz de paz titular entre as persoas que, solicitándoo, reúnan as condicións legalmente establecidas. O acordo do Concello será remitido ao xuíz de primeira instancia e instrución do partido xudicial que o elevará á Sala de Goberno do Tribunal Superior de Xustiza de Galicia. O nomeamento do xuíz de paz titular será efectuado pola Sala de Goberno do Tribunal Superior de Xustiza de Galicia, por un período de catro anos. Culleredo, 20 de xaneiro de 2022 A Alcaldesa en funcións Asdo. María Guadalupe Pombo Carril
26/01/2022 | Administración LocalMunicipal
Boiro
Anuncio da aprobación inicial da modificación das bases de execución dos orzamentos municipais

Aprobado inicialmente polo Pleno da Corporación, en sesión ordinaria celebrada o 20 de xaneiro de 2022, o expediente número 206/2022, de modificación das bases de execución núm.1/2022, concretamente modificación a base 42ª, apartado 6º, reguladora das subvencións nominativas, en cumprimento do disposto nos artigos 169.1 do Texto refundido da lei reguladora das facendas locais e do artigo 20.1 do Real decreto 500/1990, de 20 de abril, expónse ao público na Intervención municipal o expediente de referencia, polo prazo de quince días hábiles, que comezarán a contarse desde o seguinte ao da publicación deste anuncio no Boletín Oficial da Provincia da Coruña, co fin de que durante este, poidan formularse ante o Pleno da Corporación as reclamacións que se estimen oportunas. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Boiro, 21 de xaneiro de 2022. O alcalde. Carolyn Anne Miguel Pascual Maliza Torrecuadrada.
26/01/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.82251 Concello de Pontedeume t. m. Pontedeume

O CONCELLO DE PONTEDEUME, de conformidade co artigo 245 do Regulamento do dominio público hidráulico, solicita autorización para o vertido ao rego de Porto Vedro (cunca da ría de Ares-Betanzos) dun caudal de 22.812 m 3 /ano de augas residuais domésticas depuradas procedentes da EDAR de Andrade asentada no lugar de Valdemiñatos - Andrade (t. m. Pontedeume), e para a realización de obras en zona de policía do mesmo rego. As augas residuais domésticas recollidas no saneamento dos núcleos do Barreiro, Os Castros, Ogrobe, Os Loureiros, A Pía, Pazos e Valdemiñatos, pertencentes á parroquia de Andrade (t. m. Pontedeume), son tratadas nun sistema de depuración deseñado para 250 habitantes equivalentes que conta cos seguintes dispositivos: – Arqueta de desbaste de grosos con reixa de limpeza manual de 2 cm de luz de paso. – Pozo primario de decantación e separación de graxas e flotantes. – Sistema de depuración compacto de 2,70 x 7,25 m, constituído por:  Cámara anóxica de homoxenización de 13 m 3 de volume total.  Reactor biolóxico con aireación forzada de 36 m 3 de volume total.  Decantador secundario con recirculación de lodos, de 19 m 3 de volume total. As augas residuais domésticas depuradas vértense ao rego de Porto Vedro (cunca da ría de Ares-Betanzos) mediante condución de PVC de 315 mm de diámetro e 216 m de lonxitude no punto de coordenadas UTM (datum ETRS89): X=568.156; Y=4.803.063. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña; onde se atopa exposto o proxecto para que poida ser examinado por quen desexe. Santiago de Compostela, 21 de xaneiro de 2022 Xefa da Área de Vertidos - Julio Nicolas Baudelia Riazzo Villaver
26/01/2022 | Administración LocalMunicipal
Ribeira
Emprazamento dos interesados no recurso contencioso-administrativo tramitado como PO 416/2021, interposto por Axiña Servicios Deportivos S. L. contra o Concello de Ribeira

O Xulgado Contencioso-Administrativo nº 1 de Santiago de Compostela remitiu ao Concello de Ribeira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 416/2021, correspondente ao recurso contencioso-administrativo interposto por AXIÑA SERVICIOS DEPORTIVOS S. L. contra a desestimación por silencio administrativo da solicitude formulada na data 01/07/2020 fronte ao Concello de Ribeira, en reclamación do cumprimento das obrigas de pago nadas ao amparo da contratación administrativa da citada mercantil, como concesionaria dos servizos de masaxe, socorrismo, conserxería, monitorado de actividades dirixidas, asesoramento sala de fitness, dinamización pistas de padel e coordinación dos servizos de monitorado do complexo deportivo A Fieiteira, por importe de 73.018,77 euros mais IVE e intereses de aplicación. En consecuencia, esta Alcaldía acordou na data 20/12/2021, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Ribeira, 21 de xaneiro de 2022 A alcaldesa en funcións (Decreto de substitución do 18/01/2022) María José Sampedro Fernández
26/01/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. V15.80023 Gompa, S. L. Rianxo

GOMPA, S. L., de conformidade co artigo 245 do Regulamento do dominio público hidráulico, solicita autorización para o vertido ao rego do Floxo (cunca da ría de Arousa) dun caudal máximo de 645,45 m 3 /ano de augas residuais industriais de lavado de vehículos e augas residuais industriais de escorrega das zonas de entrada e saída das instalacións depuradas, e dun caudal máximo de 277,71 m 3 /ano de augas residuais industriais de escorrega xeradas na zona de subministro de combustibles e zonas de circulación depuradas; procedentes das instalacións dunha estación de servizo asentada no PK 14,500 da estrada AC-305 en Chorente - Taragoña (t. m. Rianxo). As augas residuais industriais de lavado de vehículos (73 m 3 /ano) son conducidas para o seu tratamento a desareadores de dimensións 1,30 x 1 m e posteriormente, conxuntamente coas augas residuais industriais de escorrega das zonas de entrada e saída das instalacións (572,45 m 3 /ano), a un separador de graxas de dimensións 1,85 x 1 x 1 m e 1.800 L de volume. O efluente depurado, xunto coas augas pluviais sen risco de contaminación, vértese á rede de pluviais da estrada no punto de coordenadas UTM (ETRS89): X=514.778; Y=4.725.218; a cal, á súa vez, verte ao rego do Floxo, afluente do río Te (cunca da ría de Arousa) no punto de coordenadas UTM (ETRS89): X=514.893; Y=4.725.359. As augas residuais industriais de escorrega xeradas na zona de subministro de combustibles e de zonas de circulación son conducidas para o seu tratamento a un separador de hidrocarburos de 6 L/s de capacidade e 900 L de volume. O efluente depurado vértese á rede de pluviais da estrada no punto de coordenadas UTM (ETRS89): X=514.782; Y=4.725.222; a cal, á súa vez, verte ao rego do Floxo, afluente do río Te (cunca da ría de Arousa) no punto de coordenadas UTM (ETRS89): X=514.893; Y=4.725.359. As augas residuais asimilables a domésticas son canalizadas á rede de sumidoiros municipal. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 29 de outubro de 2021 Xefa da Área de Vertidos - Estela Mary Yuguero Caerols
26/01/2022 | Administración LocalMunicipal
Cerceda
Intervención
Decreto de aprobación das taxas de actividades municipais de xaneiro 22

O decreto de alcaldía 30/2022, de 17/01/2022 aprobou o padrón da taxa municipal de actividades culturais e deportivas, correspondente ó mes de xaneiro de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 19 de xaneiro de 2022 Maritza Elena Chagoyen Seydou en funcións. (art.47.2 II ROF)
26/01/2022 | Administración LocalMunicipal
Cambre
Aprobación definitiva das Bases da convocatoria pública de subvencións municipais a entidades sen fin de lucro 2021

A Corporación municipal en Pleno, en sesión ordinaria de data 25/11/2021, aprobou, con carácter inicial, as bases da convocatoria pública de subvencións municipais a entidades sen fin de lucro 2021, que foron publicadas integra­mente no Boletín Oficial da Provincia núm.230, do 2 de decembro de 2021. Expostas ao público durante trinta días, non se presentou ningunha reclamación ou suxestión, polo que, de conformi­dade co establecido no art.49 c) da Lei 7/1985, do 2 de abril, reguladora das bases do réxime local, enténdense defini­tivamente aprobadas, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. Cambre, 20 de xaneiro de 2022 O concelleiro delegado da Área de Cultura, Deportes e Xuventude P. D. (R. A. núm.1323/2019, do 1 de xullo) Daniel Mallo Castro
26/01/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.80569 Solicitude de concesión de augas públicas solicitada por José Rodríguez Espiñeira, en representación da denominada Comunidade de Regantes de Roxos (Santiago de Compostela)

A Comunidade de Regantes de Roxos, co CIF G06990899, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Regantes de Roxos REPRESENTANTE: Carmen Estela Jabir Venancio VOLUME TOTAL ANUAL: 1.811,96 m3/ano. DESTINO: Rega ORIXE: Mina na parcela 83 do polígono 209 CONCELLO: Santiago de Compostela. O aproveitamento de augas públicas realízase segundo o proxecto de “Concesión de aguas para riego. Peticionario: Comunidade de Regadores de Roxos” de xullo de 2021. Inclúese a captación mediante unha mina situada na parcela de referencia catastral 15079A20900083000PX, que inclúe dous pozos de aros prefabricados unidos mediante tubería de 40 mm, dos cales parte unha condución de 32 mm de diámetro ao longo duns 360 m, ata o depósito de almacenamento/ distribución, o cal consiste nunha construción de formigón de 3x2x2 m, onde se localiza o repartidor para 6 depósitos/divisións en formigón de 85x59x70cm. Dende o depósito parte outra condución de 32 mm ao longo duns 500 m, e a auga distribúese por gravidade ata as 6 propiedades a regar. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 23 de decembro de 2021.
26/01/2022 | Administración LocalMunicipal
Bergondo
Secretaría
Anuncio información pública de avocación de competencias

Pola resolución da alcaldía-presidencia do Concello de Bergondo que se cita a continuación avocouse a competencia delegada na Xunta de Goberno Local, por Resolución número 768/2019, do 20 de xuño (BOP núm.121, do 28.06.2019): - Resolución número 56/2022, do 14 de xaneiro de 2022, pola que se acorda a suspensión do inicio do prazo de execución da obra de Mellora de camiños con aglomerado asfáltico nas parroquias de Guísamo, Moruxo, Ouces e Bergondo (Concello de Bergondo), incluída no POS + 2021. Expte.2021/C003/000003 O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 20 de xaneiro de 2022. A alcaldesa, Alejandra Pérez Máquez.
26/01/2022 | Administración LocalMunicipal
Corcubión
Bases para a elaboración dunha bolsa de emprego de peóns de servizos múltiples.

Aprobadas por Resolución de Alcaldía nº 7/2022 de data 20 de xaneiro, as Bases para a elaboración dunha bolsa de emprego de peóns de servizos múltiples, faise público a fin de que os interesados podan examinalas e participar no proceso selectivo para ser incluidos/as na bolsa de emprego, debendo solicitalo mediante instancia dirixida ao alcalde-presidente do Concello no prazo de SETE días naturais, contados a partir do día seguinte desta publicación no Boletín Oficial da Provincia. Á súa vez, estará a disposición dos interesados na sede electrónica do Concello. Corcubión, 20 de xaneiro do 2022 O Alcalde Manuel Insua Insua
26/01/2022 | Administración LocalMunicipal
Cabanas
Aprobación inicial padrón contribuíntes taxa recollida e tratamento residuos urbanos 2022

Aprobado por Resolución da Alcaldía 33/2022, de 20 de xaneiro de 2022, o padrón de contribuíntes pola taxa de recollida e tratamento de residuos urbanos, correspondente á anualidade 2022, sométese a información pública na Secretaría do Concello, polo prazo de quince días, contados a partir da publicación do presente anuncio no Boletín Oficial da Provincia da Coruña, a efectos de exame e reclamacións. Cabanas, 21 de xaneiro de 2022 O Alcalde Carlos Ladra Brage
18/01/2022 | Administración LocalMunicipal
Vilarmaior
Secretaría - Intervención
Aprobación inicial padrón fiscal taxa RSU exercicio 2022

A Alcaldía deste concello o día 13 de xaneiro de 2022, aprobou o padrón de contribuíntes da taxa de recollida do lixo e residuos sólidos urbanos de 2022, por importe de 49.510 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 13 de xaneiro de 2022. O ALCALDE, Carlos Vázquez Quintián.
18/01/2022 | Administración LocalMunicipal
Monfero
Información pública de avocación de competencias

Mediante Resolución desta Alcaldía do 30 de decembro de 2021, avocouse a competencia delegada na Xunta de Goberno Local, en materia de aprobación de facturas, por Resolución desta Alcaldía 168/2019, para os efectos exclusivos da aprobación da relación de facturas núm.95DOK/2021, expediente de TEDeC 2021/X999/000215, por razóns de axilización da xestión e economía de trámite. O que se publica conforme ao disposto no artigo 44.3 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Monfero, 30 de decembro de 2021 O Alcalde Andrés Feal Varela
18/01/2022 | Administración LocalMunicipal
Boimorto
Aprobación padrón fiscal do prezo público da Residencia para persoas maiores e Centro de día mes xaneiro 2022

Por Decreto de Alcaldía num.13/2022 de data 12/01/2022, acordou aprobar o padrón fiscal do mes de xaneiro 2022 correspondentes ao prezo público pola prestación de servizos na Residencia para persoas maiores e Centro de día polos seguintes importes: 38 Usuarios da Residencia para persoas maiores: Padrón: 52.796,51 €uros.9 Usuarios do Centro de día: Padrón: 5.690,12 €uros. Servizo de comidas externas (139 menús) mes decembro 2021: Padrón: 764,50 €uros. O devandito padrón exponse ao público por prazo de quince días hábiles, a contar desde o seguinte ao da publicación deste anuncio no BOP, para que os interesados poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recurso de reposición, se é expresa, e no prazo de seis meses desde que se produza a desestimación presunta se non o fose. O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse ás respectivas entidades para o seu cargo nas contas designadas polos/as contribuíntes. Boimorto, 12 de xaneiro de 2022 A alcaldesa Asdo.- María Jesús Novo Gómez
18/01/2022 | Administración LocalMunicipal
Negreira
Anuncio relativo á aprobación inicial da modificación da ordenanza reguladora dos prezos públicos pola prestación do servizo do “Programa Negreira Concilia” (Madrugadores e Merendas), Diververán, Campamento Urbano “Respira” e Nadal Lúdico

O Pleno da Corporación con data de 10 de xaneiro de 2022, acordou a aprobación inicial da modificación da ordenanza reguladora dos prezos públicos pola prestación do servizo do “Programa Negreira Concilia (Madrugadores e Merendas), Diververán, Campamento Urbano “Respira” e Nadal Lúdico, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 13 de xaneiro de 2022 Manuel Ángel Leis Míguez Alcalde-Presidente
18/01/2022 | Administración LocalMunicipal
Vilarmaior
Secretaría - Intervención
Aprobación inicial padrón fiscal taxa servizo municipal saneamento exercicio 2022

A Alcaldía deste concello o día 13 de xaneiro de 2022, aprobou o padrón de contribuíntes da taxa pola prestación do servizo municipal de saneamento de 2022, por importe de 15.886 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 13 de xaneiro de 2022. O ALCALDE, Carlos Vázquez Quintián.
18/01/2022 | Administración LocalMunicipal
Sobrado
Exposición pública da aprobación do padrón fiscal S. A. F. decembro 2021

Por resolución de Alcaldía nº: 11/2022 de data 13 de xaneiro de 2022, acordou aprobar os padróns fiscais do mes de decembro de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia. Vistas as liquidacións practicadas do prezo público pola prestación do Servizo de axuda no fogar no Concello de Sobrado no mes de decembro de 2021, de conformidade e en aplicación da ordenanza reguladora do servizo de axuda no fogar deste Concello. No uso das atribucións que me outorga a lexislación do Réxime local vixente, PRIMEIRO.- Aprobar as liquidacións practicadas do prezo público pola prestación do Servizo de axuda no fogar no Concello de Sobrado no mes de decembro de 2021, de conformidade co establecido na Ordenanza reguladora deste prezo público, e en aplicación do regulamento do servizo de axuda no fogar do Concello de Sobrado nos seguintes termos: modalidade libre concorrencia e dependencia por importes respectivos de 1.924,97€ e 5.251,94€. SEGUNDO.- Dese conta do presente aos servizos administrativos e contables aos efectos oportunos. TERCEIRO.- Expoñer ao público o padrón aprobado mediante a publicación de edicto no Boletín Oficial da Provincial e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. CUARTO.- Contra as liquidacións practicadas, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985, do 2 de abril, Reguladora das bases do Réximen local e no artigo 14.2 do Texto Refundido da Lei de facendas locais aprobado por Real Decreto Lexislativo 2/2004, do 5 de marzo, no prazo dun mes dende o día seguinte á publicación do edicto do B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. QUINTO.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da LXT. Non obstante, tal e como prevé a Ordenanza reguladora do servizo de axuda no fogar deste Concello, publicada no BOP nº: 75 do 22/04/2014, os prezos públicos satisfaranse con carácter posterior á prestación do servizo e con carácter específico, durante os vinte primeiros días do mes seguinte. Sobrado, 13 de xaneiro de 2022 O alcalde Luís Lisardo Santos Ares
18/01/2022 | Administración LocalMunicipal
Mañón
Padrón SAF agosto 2021

Por resolución da Alcaldía de data 12 de xaneiro de 2022, adoptouse o acordo de aprobar o padrón de cobro do prezo público pola prestación do servizo do Servizo de Axuda a Domicilio correspondente ao mes de agosto do ano 2021. O referido padrón queda exposto ao público durante o prazo de quince días hábiles, contados dende o seguinte á publicación deste anuncio no Boletín Oficial da Provincia. A presente publicación servirá de notificación colectiva conforme ao establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ao contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido la Lei reguladora das Facendas Locais, nos termos previstos no referido artigo. O período de pago en vía voluntaria remata o 12 de febreiro de 2022. Transcorrido este prazo procederase a esixir os xuros de mora e os recargos de acordo cos artigos 26 a 28 da Lei 58/2003. Mañón, 12 de xaneiro de 2022. O ALCALDE Alfredo Dovale Pedreira
18/01/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.76532. Refoma vivenda. Concello de Arteixo

Aase Ian Christopher Branquinho Bouhaik, solicita de Augas de Galicia por atoparse nas marxes do río Pontellas, a autorización de obras, no polígono 80, parcela 154, no lugar de Cancelo, parroquia de Loureda (Santa María), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.76532. As obras solicitadas consisten no cambio de cuberta, mellora de aspecto de fachada, piscina e peche perímetral de parcela mediante muro de formigón rematado mediante maia hercules. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de xaneiro de 2022 O xefe do servizo territorial Néstor Rodríguez Arias (sinatura dixital ao marxe)
18/01/2022 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais SAF como polas prestacións de servizos nelas (Ordenanza fiscal nº 26) correspondente ao mes de decembro de 2021

O día 21 de decembro de 2021 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de decembro de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 12 de xaneiro de 2022. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
18/01/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80596. Vivenda e peche de parcela. Concello de Carral

Eva Kristina Ecequiel Legide, solicita de Augas de Galicia por atoparse nas marxes do río Tabeaio, a autorización de obras, na parcela de referencia catastral 2392603NH5829S, no lugar de Lameira, parroquia de Tabeaio (San Martiño), Concello de Carral (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80596. As obras solicitadas consisten na construción dunha vivenda unifamiliar composta de planta soto e baixa; peche de parcela mediante muro de formigón rematado mediante postes e maia metálica, cun portalón de entrada e porta de acceso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carral ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 12 de xaneiro de 2022 O xefe do servizo territorial Néstor Rodríguez Arias (sinatura dixital ao marxe)
18/01/2022 | Administración LocalMunicipal
Valdoviño
Proceso selectivo praza técnico de museos

Listaxe provisional de aspirantes admitidos/as e excluídos/as. No procedemento de referencia, o Alcalde-Presidente do Concello de Valdoviño, ditou o decreto núm.9 /2022 de data 12 de xaneiro de 2022 do seguinte contido: Visto o expediente tramitado para o procedemento indicado; características da praza: Clase de persoal: funcionario de carreira Denominación: Técnico/a museos Grupo: A2 Escala: Administración Especial, Subescala: Servizos Especiais Publicación convocatoria e bases. Anuncio Boletín Oficial Provincia da Coruña.- 25.06.21 Anuncio Diario Oficial de Galicia.-02.07.21 Boletín Oficial do Estado.- 05.07.21 Expirado o prazo para participación no proceso selectivo mencionado, Expedida certificación da secretaria municipal, acreditativa do número de aspirantes (16) e do listado dos mesmos, despois de ter contrastado os datos co rexistro municipal de entrada de documentos, Comprobada a documentación aportada coas solicitudes polos participantes, tendo en conta a base quinta da convocatoria, Esta Alcaldía en uso das atribucións que ten conferidas polo artigo 21 da Lei 7/1985, de 2 de abril, Reguladora das Bases do Réxime Local e disposicións concordantes, Primeiro.- Aprobar a relación provisional de aspirantes admitidos e de aspirantes excluídos con indicación da causa de exclusión. A inclusión dos aspirantes na lista de admitidos, non supón o recoñecemento por parte da administración municipal de que aqueles reúnen todos os requisitos esixibles para ser nomeados funcionarios, os cales deberán acreditarse segundo o establecido nas bases da convocatoria. Os requisitos esixidos enténdense referidos á data de remate do prazo de presentación de solicitudes de participación. Segundo.- Outorgar un prazo de 10 días hábiles a contar dende o seguinte ao da publicación da presente resolución no Boletín Oficial da Provincia a efectos de reclamacións e subsanacións dos defectos que motivaron a exclusión. Terceiro.- Publicar a presente resolución no BOP, na páxina web do Concello (www.concellodevaldovino.com) e no Taboleiro de anuncios do Concello”. Valdoviño 13 de xaneiro de 2022 O alcalde, Asdo.: Alberto González Fernández